Diari Oficial de la Generalitat Valenciana


Sumari del DOGV 2012, del 28-04-1993 (1993/827761)

DECRET 54/1993, de 20 d'abril, del Govern Valencià, pel qual cedeix a l'Ajuntament d'Elx l'ús gratuït pel termini de deu anys, de la planta baixa i dels habitatges dels pisos 1r i 2n de l'edifici situat a la partida d'Algorós, avinguda dels Llauradors, núm. 1, d'Elx.
---------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/04/20/54/dof/vci/html**

### Dades del document

Número de DOGV
:   2012

Data del DOGV
:   28-04-1993

Secció del DOGV
:   DISPOSICIONS GENERALS

Número del document
:   1993/827761


Data del document
:   20-04-1993

Organisme emissor
:   Conselleria d'Economia i Hisenda

Tipus de document
:   Decret

Decret 54/1993, de 20 d'abril, del Govern Valencià, pel qual cedeix a l'Ajuntament d'Elx l'ús gratuït, pel termini de deu anys, de la planta baixa i dels habitatges dels pisos 1r i 2n de l'edifici situat a la partida d'Algorós, avinguda dels Llauradors, núm. 1, d'Elx.  
Mitjançant escriptura de compra- venda de 13 de febrer de 1984, la Generalitat Valenciana va adquirir un immoble situat a la partida d'Algorós, avinguda dels Llauradors, núm. 1, d'Elx. Aquest immoble estava sent usat fins ara per la Conselleria de Treball i Afers Socials.  
L'Ajuntament d'Elx, en sessió plenària del dia 30 de desembre de 1991, acordà ratificar l'acord adoptat per la Comissió Municipal de Govern de 9 de desembre de 1992, pel qual sol·licitava la cessió d'ús, per termini de deu anys, de diversos locals en l?edifici situat a l'avinguda dels Llauradors, núm. 1, d'Elx.  
La Conselleria de Treball i Afers Socials ha informat favorablement sobre la petició de l'ajuntament i proposa que es tramite la cessió sol·licitada.  
D'acord amb el que estableix l'article 41 i següents de la Llei 3/1986, de 24 d'octubre, de Patrimoni de la Generalitat Valenciana, a proposta del Conseller d'Economia i Hisenda i amb la deliberació prèvia del Govern Valencià en la reunió del dia 20 d'abril de 1993,  
DECRETE  
Article primer  
S'acorda la cessió, per termini de deu anys, a l'Ajuntament d'Elx, de l?ús gratuït dels locals situats la partida d'Algorós, avinguda dels Llauradors, núm. 1, d'Elx que es detallen a continuació:  
1. Tres locals en la planta baixa, que consten inscrits al Registre de la Propietat núm. 2 d'Elx, en el tom 1118, llibre 264 de Sant Joan, foli 174, finca núm. 18762, inscripció 1ª; tom 1146, llibre 266 de Sant Joan, foli 001, finca 18876, inscripció 1ª, i en el tom 1146, llibre 266 de Sant Joan, foli 003, finca 18355, inscripció 1ª.  
2. Dos habitatges situats en el pis primer, que consten inscrits al Registre de la Propietat núm. 2 d'Elx, en el tom 1146, llibre 266 de Sant Joan, foli 34, finca 18989; i en el tom 1146, llibre 266 de Sant Joan, foli 37, finca 18655.  
3. Dos habitatges situats en el pis segon, que consten inscrits al Registre de la Propietat núm. 2 d'Elx, en el tom 1146, llibre 266 de Sant Joan, foli 64, finca 18026, i en el tom 1146, llibre 266 de Sant Joan, foli 67, finca 18723.  
Article segon  
La cessió d'ús s'efectua amb la condició que l'Ajuntament d'Elx preste els serveis socials generals en la forma establerta pel capítol I de la Llei de Serveis Socials de la Comunitat Valenciana.  
Article tercer  
Les despeses de manteniment dels serveis que es presten en l'immoble i de les reparacions que necessite per al seu manteniment en perfecte estat de conservació, i les despeses d'administració i els serveis, els impostos, les taxes o els arbitris municipals, provincials, autonòmics o estatals que es meriten seran a compte del cessionari mentre dure la cessió d'ús.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 20 d'abril de 1993.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONIO BIRLANGA CASANOVA


Còpia Permalink ELI